Sungai Riam, Pelaihari, Tanah Laut

Sungai Riam yaitu sabuting kampung di Kacamatan Pelaihari, Kabupatin Tanah Laut, Prupinsi Kalimantan Selatan, Indunisia. Salajuran jua kampung nang pangganalnya, itungannya tu sampai 11,14% bukuannya pada sabanahan ganal kacamatan Pelaihari tu. Bahari tu kampung ngini tabuat dalam kampung Padawanyi, nang ganalnya tu tabuat kampung Sungai Riam lawan Kampung Baru (Sakapau) wayahini. Tapi am balum kawa di sambat batagas, sabanahan Sungai Riam wahini tu tabuat kayah Padawanyi kah kada kah.

 Asal kisahnya 

Bahari tu kampung nangini ujut di Kambat, intang ulunya pakuburan Kambat wayahini (timur) nang di tanami urang sawit. Kampung ngini di ulah imbah bubuhan urang tuha bahari barunding maulah kampung, nang asalnya rumah bajauhan,jadi baparakan, nang jadi tutuha nya Datu Uban (Asnawi). 

Abah Sidin urang Amuntai nang lari pada sana (Baulin) Amuntai, pada untingan Balanda (Walanda/Belanda).
Imbah ngitu kampung tu pulang ba alih para Kambat ka antan (intang) balakang kampung wayahini,imbah tu pulang gara-gara maumpati kalurungan galinding (gerobak sapi) kampung jadi balindah pulang nurut nangkaya wayahini.

Imbahnya ngitu matan tahun 1980-an (ujar paman panjual tahu ba sanga (goreng) nang urang Jawa badiam disini), rahat bubuhan urang Jawa datangan kasini liwat program transmigrasi.

Tapi pulang pas jaman kai Ulun, Aqli Alm (cucunya Datu Uban (Asnawi) dan Abah Ulun pas hacut banyak Sidin tadapat bakas urang bahari, nurut/nangkaya Tunggul Ulin nang tingginya bisa sampai sapanganjung pada tanah di gunung Palaulin (tapi amun pandiran Indunisia masih di sambat bukit pang).

Amun matan kisah Abah Ulun banyakai jua Sidin tadapat nurut bakas tabukan nang di di tangguh Sidin banar gasan mahalangi pada di anu musuh di gunung? Kada ingat ngarannya (Gunung Maskam/kalasiran batu), bakas tanah tabanam sampai ka dalam tanah nang malaran dalamnya, lawan jua Sidin tatamu amas masak (Amas sudah jadi), amas nang balum jadi, wan satangah jadi jua di Dairang/Dahirang. Jadi tangguhan Ulun disini tu, dahulu tu biasa (suah) maju banar, tapi hancur gara-gara musuh manyarang.

 Pangaranan 
Di sambat kampung Padawanyi apang dahulu tu, banyak banar wanyi basarang di kampung ngini, sampai ka rumah-rumah wani sampai talu sabuting rumah. Amunnya ngaran Sungai Riam tu, tumatan ngaran sungai nang di parak kuburan tiwadak wahini tuh (di dalam).